
Ministru kabineta sēdes protokollēmums

Rīkojuma projekts "Grozījumi Ministru kabineta 2020. gada 13. augusta rīkojumā Nr. 422 "Par Latvijas Republikas pilnvarotajiem robežas pārstāvjiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Ievērojot 2013.gada 10.aprīļa Latvijas Republikas valdības un Baltkrievijas Republikas valdības līguma par Latvijas-Baltkrievijas valsts robežas režīmu 31.panta 4.punktu, Ārlietu ministrijai informēt Baltkrievijas pusi par izmaiņām Latvijas Republikas pilnvarotā robežas pārstāvja un viņa vietnieku uz Latvijas Republikas un Baltkrievijas Republikas valsts robežas sastāvā.      
· 4. Ievērojot 2019.gada 18.jūlija parakstīto Latvijas Republikas valdības un Lietuvas Republikas valdības līguma par Latvijas-Lietuvas valsts robežas uzturēšanu un pilnvaroto robežas pārstāvju darbību 17.panta 3.punktu, Ārlietu ministrijai informēt Lietuvas pusi par izmaiņām Latvijas Republikas pilnvarotā robežas pārstāvja uz Latvijas Republikas un Lietuvas Republikas valsts robežas sastāvā.
· 5. Ievērojot 1994. gada 14. decembra Latvijas Republikas Valdības un Krievijas Federācijas Valdības Vienošanās par robežas pārstāvju darbību 2. pantu, Ārlietu ministrijai informēt Krievijas pusi par izmaiņām Latvijas Republikas pilnvarotā robežas pārstāvja uz Latvijas Republikas un Krievijas Federācijas valsts robežas sastāvā.  

